Dragi učenci

upam, da je naloga, ki ste jo imeli v prejšnjem tednu šla.

Tokrat se boste lotili posebnega izziva. Preizkusili se boste v **RAPU**. Slišala sem, da nekateri učenci iz 8. razreda to že obvladate! Če imate možnost se posnemite in mi prosim pošljite svoje nastale mojstrovine.

Pošiljam vam besedilo rapa, s katerim boste ponovili in utrdili **GLASBENE OBLIKE** ter povezavo do inštrumentalne podlage.

Rap popestrite z glasbili, uporabite petje, lahko si izberete drugo inštrumentalno podlago… uživajte v ustvarjanju!

Lep pozdrav, Robertina Ladika Migalič

**PESEM O GLASBENIH OBLIKAH**

**Samospev** je, če en sam poje,

zraven pa klavir igra.

Če bilo bi pa po moje,

skupaj pela bi vsaj dva.

Pri **operi** igra orkester,

zbor, solisti pojejo

**Dirigent** je vodja pester,

včasih še zaplešejo.

**Muzikal, kantata, oratorij**

so podobni ji zelo.

Včasih pa še **opereta,**

v gledališču je res lepo.

Za klavir je pa **sonata,**

ob njem še včasih en igra,

viola, čelo, violina, flavta,

včasih je napisana za dva.

Za orkester je **simfonija,**

za štir`  godala je **kvartet,**

**koncert** res ni nobena šala,

orkester in še glavni inštrument.

**Suita** je od vseh oblik najdaljša,

**miniatura** kratka, za klavir.

Še **simfonična pesnitev**

opiše nekaj, daj no mir.

**Absolutna** al` **programska,**

glasba takšna, kot želiš,

**ljudska, resna in zabavna,**

katero zdaj si poželiš.

Če se poje, je **vokalna,**

**inštrumentalna** se igra,

lahko izvajaš kar **oboje,**

to je nekaj, kar vsak zna.

*(Beat oldschool strings simple)*

<https://www.youtube.com/watch?v=_1Ink9BDRW8>